NaiveNeuron/SloPal huggingface dataset:
Bugár, Béla, podpredseda NR SR (2019-10-15):
Na vystúpenie pani poslankyne jediná faktická poznámka. Pán poslanec Budaj, nech sa páči.
B. Bugár, podpredseda NR SR: (2004-05-12):
(Hlasovanie.) Prítomných 131 poslancov, za návrh 71, proti 3, hlasovania sa zdržalo 57. Konštatujem, že sme návrh zákona postúpili do druhého čítania schválili . Nech sa páči.
Figeľ, Ján, podpredseda NR SR (2014-05-13):
Nech sa páči, s reakciou Igor Hraško.
Maďarič, Marek, minister kultúry SR (2013-12-05):
Áno. Samozrejme, že vy takúto obavu môžete mať, ale nie je to ani zámerom, nevidím žiadny dôvod na to, aby sme aj z toho historického hľadiska, ale aj z hľadiska tých aktuálnych potrieb aj výskumu v tejto oblasti rušili činnosť hvezdárne, takisto tam bude zachovaný ten odborný potenciál, ktorý tam je, ale či je to riadenie, viete, v Bratislave alebo Hurbanove, ja vám poviem, teda že si myslím, že to bude lepšie riadenie z tej Bratislavy, minimálne v tejto chvíli, pretože moja osobná skúsenosť s pánom generálnym riaditeľom je taká, že o sebe dal vedieť len vtedy, keď si nechal podpisovať alebo dával si návrhy na troj-štvortýždňové služobné cesty za zatmením Slnka do veľmi exotických destinácií. Nemyslím si, že by sa v tejto chvíli nejakým spôsobom výnimočným prejavovalo riadenie hvezdárne v Hurbanove. Ale opakujem, zrušenie právnej subjektivity v žiadnom prípade neznamená zrušenie inštitúcie, ktorá si zachová svoju autonómiu, ktorá bude jednou z organizačných zložiek Národného osvetového centra. A ja si teraz presne nespomínam, či ste vy napríklad v minulom volebnom období hlasovali za zlúčenie Slovenského rozhlasu a Slovenskej televízie. Aj Slovenský rozhlas stratil svoju právnu subjektivitu a nepamätám si, že by ste mali také obavy o to, že dôjde k nejakej, nejakej likvidácii Slovenského rozhlasu. Tým chcem povedať, že zlúčenie, začlenenie, začlenenie nejakej inštitúcie, najmä pod inštitúciu, ktorá má podobnú nejakú náplň a podobné zameranie, neznamená jej zrušenie. Takže na vašu obavu vám odpovedám, nie je zamýšľaný zánik hvezdárne v Hurbanove, nebude oslabená činnosť hvezdárne v Hurbanove, bude sa najďalej rozvíjať a predpokladám, že lepšie ako doteraz. Ďakujem, skončil som, pani podpredsedníčka.
Grendel, Gábor, podpredseda NR SR (2021-05-12):
Posledný s faktickou poznámkou, pán poslanec Suja.
Mezenská, Helena, poslankyňa NR SR (2014-10-30):
Pán poslanec Susko, ak by ste ma dobre počúvali, tak by ste počuli, že dnes neodvolávame vládu, nedávame návrh na odvolanie ministra kvôli tomu, že je tu úžera, ale kvôli tomu, že vláda, sociálna vláda nie je schopná, spôsobilá ani ochotná sa s úžerou vysporiadať. Nie je schopná jej zamedziť. A sú tu veľmi dôvodné, vážne podozrenia, preukázané dôkazy o tom, že je to s najväčšou pravdepodobnosťou preto, že vládna moc je na tieto nebankovo-exekučné subjekty prepojená.
B. Bugár, podpredseda NR SR: (2004-03-11):
L. Polka, poslanec: Ďakujem pekne, pán podpredseda. Po konzultáciách s pánom spravodajcom aj vo výbore aj s niektorými predkladateľmi som sa rozhodol vziať tento pozmeňujúci návrh späť, pretože bol vytvorený priestor na to, aby problémy, ktoré vznikli pri riešení niektorých sporných ustanovení, sa vyriešili odkladom o hlasovaní. Ďakujem pekne.
R. Kaliňák, poslanec: (2002-10-15):
I. Presperín, doterajší podpredseda NR SR: Maroš Kondrót.
Sulík, Richard, predseda NR SR (2011-06-30):
Ďakujem pekne. Poprosil by som teraz o prestávku do 10.00 hodiny na tri minúty. Ďakujem. Chcel by som teda pripomenúť, že rozprava ešte nebola uzavretá a o 10.00 hodine bude pokračovať. (Krátka prestávka.) (Po prestávke.) Takže, dámy a páni, poprosím o pozornosť. K tomu bodu, ktorý práve prerokúvame, to je tlač 445, je otvorená rozprava. Na návrh troch klubov by som túto rozpravu nechal otvorenú. A prešli by sme k ďalšiemu bodu z dôvodu takého, že pripravuje sa ešte pozmeňovací návrh. Ďakujem. Ďakujem za súhlas. Pristúpime k prvému čítaniu o vládnom návrhu zákona o elektronických komunikáciách . Vládny návrh zákona je uverejnený ako tlač 388, návrh na jeho pridelenie na prerokovanie výborom je v rozhodnutí č. 393. Pán minister Figeľ, prosím, uveďte vládny návrh zákona. Poprosil by som o kľud v miestnosti. Páni, prosím vás, pán Hladký, Laurenčík, Fedor, keby ste išli diskutovať niekam inam, napríklad do bufetu. Pán Pado, poprosím vás. Ďakujem. Nech sa páči.
Šuca, Peter, poslanec NR SR (2017-12-06):
Ja a moji kolegovia si odnášame z tejto schôdze štyri momenty: Prvý moment. Schôdza Kaliňák č. 1, nezmyselné odvolávanie a dôvod kauza popradské letisko, s ktorou Robert Kaliňák nemal absolútne nič spoločné, došlo k zlyhaniu ľudského faktora. Schôdza 2, odvolávanie Roberta Kaliňáka, kauza Bašternák, vaše dôkazy, váš človek, recyklovaný Bašternák, nič nové. A ten hlavný, zásadný moment, ktorý som našiel ja z tejto schôdze s mojimi kolegami, je ten, že prišli sme na to, kto je najväčší daňový podvodník, ako sa volá a kde sedí. Najväčší daňový podvodník v tomto pléne má meno Igor Matovič a sedí medzi vami v poslaneckých opozičných laviciach. A na úplný záver sme sa dozvedeli ústami pána kolegu Dostála, koľko percent sme získali vo voľbách. Ak toto naplnilo vaše očakávanie, tak vám gratulujem. Skončil som, pán predsedajúci. (Potlesk.)
B. Bugár, podpredseda NR SR: (2004-01-22):
Teraz nasledujú otázky, ktoré už boli zodpovedané, od pána poslanca Buriana a Čaploviča. Takže ďalšia otázka je tiež od pána poslanca Zuba pre ministra kultúry Slovenskej republiky Rudolfa Chmela, ktorého má zastupovať pán minister Fronc. Takže otázka znie: „K 1. januáru 2004 došlo k zrušeniu vysielania Slovenského rozhlasu – rozhlasová stanica Bratislava na stredných vlnách. Široká verejnosť, predovšetkým starší ľudia a obyvatelia podhorských a horských oblastí túto skutočnosť prijali s veľkou nevôľou z toho dôvodu, že náhradný zdroj šírenia rozhlasového signálu bol presunutý na VKV. Signál šírený na VKV je v dolinách najmä stredného Slovenska ťažko alebo vôbec neprístupný. Situácia je ešte o to zložitejšia, že prevažne starší ľudia majú rádioprijímače, ktoré signál na VKV neumožňujú chytať v potrebnej kvalite. Na strane občanov sa objavujú názory, že vysielanie Slovenského rozhlasu na stredných vlnách bolo zrušené preto, lebo vláda pripravuje predaj licencie na vlnovú frekvenciu vysielania, ktorá bola používaná na vysielanie Slovenského rozhlasu stanice Bratislava.“ Pán minister, nech sa páči.
Mojš, Milan, poslanec NR SR (2019-10-15):
Ďakujem. Vážený pán predsedajúci, kolegovia, pán minister, Výbor Národnej rady pre hospodárske záležitosti ako gestorský výbor k predmetnému vládnemu návrhu zákona predkladá spoločnú správu výborov Národnej rady Slovenskej republiky. Národná rada Slovenskej republiky uznesením č. 2026 z 13. septembra 2019 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady pre hospodárske záležitosti. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť Ústavnoprávny výbor Národnej rady uznesením č. 731 z 8. októbra 2019 a Výbor Národnej rady pre hospodárske záležitosti uznesením č. 391 z 10. októbra 2019. Z uznesení výborov Národnej rady uvedených pod bodom III tejto správy vyplýva 16 pozmeňujúcich a doplňujúcich návrhov. Gestorský výbor odporúča hlasovať osobitne o bode 1 s odporúčaním neschváliť a o bodoch 2 až 16 spoločne s odporúčaním schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením Výboru Národnej rady pre hospodárske záležitosti č. 405 z 15. októbra 2019. Týmto uznesením ma výbor zároveň poveril ako spoločného spravodajcu predložiť návrhy v zmysle rokovacieho poriadku Národnej rady Slovenskej republiky. Ďakujem. Prosím, otvorte rozpravu.
Jurinová, Erika, podpredsedníčka NR SR (2013-10-18):
Pán poslanec Hraško.
Antal, Peter, poslanec NR SR (2018-02-06):
Ďakujem. Pán predsedajúci, prosím, dajte... (Prerušenie vystúpenia predsedajúcim.)
Pleštinská, Zita, poslankyňa NR SR (2021-06-24):
Ďakujem pekne, pán predsedajúci. Myslím si, že v tejto sále zostali tí ľudia, ktorým záleží na tom, aby chránili ľudský život. V dnešnej rozprave už bolo povedané, že sa potrebujeme vážne zamyslieť nad nepriaznivým demografickým vývojom na Slovensku, mať úctu k počatému životu, uvedomiť si, že ľudský život má nesmiernu, veľkú hodnotu, ktorú si treba vážiť, a rešpektovať právo na život nenarodených detí. Umelý potrat nie je riešenie, preto štát musí podporovať organizácie, ktoré podávajú už dlhé roky tehotným matkám alebo ženám, ktoré sa rozhodujú pre potrat, pomocnú ruku. Spomeniem aspoň niektoré organizácie: Fórum života, Inštitút pre ľudské práva a rodinnú politiku, Poradňa ALEXIS, Áno pre život, nezisková organizácia, Ráchelina vinica, nádej pre zranených potratom, Family Garden, poradenské centrum pre rodiny, ktoré sa zameriava na prevenciu a pomoc snúbencom, manželom, rodinám i jednotlivcom, Áno pre život, nezisková organizácia, bezplatná linka pomoci. Tieto organizácie zachránili už veľa detí, z ktorých sú dnes lekári, vedci, profesori. Je potrebné šíriť osvetu ochrany ľudského života od počatia až po prirodzenú smrť na stredných školách a iných mládežníckych inštitúciách, aby si mladí ľudia uvedomili veľkú zodpovednosť za rodinný život a budúcnosť našej krajiny. Verím, že ľudia dobrej vôle sa spoločne vydajú na cestu budovania kultúry života a pomôžu zachrániť veľa ľudských životov. Žiadne dieťa v materskom lone nevie, že prichádza do sveta, v ktorom je nedostatok lásky. Žiadne dieťa nevie, či bude zabité, alebo neskôr odmietnuté vlastnou matkou. Keby dieťa vedelo, že ani v materskom lone nie je v bezpečí, od strachu by asi neprežilo ešte pred pôrodom. Pomôžme tehotným ženám... (Prerušenie vystúpenia časomerom a potlesk.)
Malatinec, Roman, poslanec NR SR (2023-12-20):
Pán predsedajúci, dajte, prosím, hlasovať o pozmeňujúcom návrhu pána poslanca Dvořáka.
Richter, Ján, poslanec NR SR (2023-02-03):
Ďakujem pekne za slovo. Pán podpredseda, rád by som možno rozvinul trošku tie tvoje myšlienky, ktoré si tu spomenul. Chcem povedať hneď v úvode jednu vec, že na poslaneckom klube našej strany sme dali voľné hlasovanie. Drvivá väčšina poslancov je pripravená to podporiť. Ja som si veľmi podrobne preštudoval pôvodný návrh pána Čepčeka, nič takéto som tam nenašiel. O to som bol viacej a nemilo prekvapený, že takéto niečo tu je. Ešte ako minister som prijímal veľakrát odborárov k tejto téme. Prijímal som aj Radu vysokých škôl, 60-tisíc brigádnikov pracuje hlavne v nedeľu, myslím teraz tých vysokoškolákov, ale napriek tomu si myslím, že to je dobrá myšlienka, so všetkými rizikami. O to som viacej ja nemilo prekvapený s touto ideologickou vsuvkou, ktorá tu je, lebo ona nemá žiaden základ, nemá žiaden rozmer. Pán Vašečka, prečo tam nie je napríklad aj nejaký cirkevný sviatok, v ktorom by ste pustili, aby tie obchody bežali? Prečo to staviate takto ideologicky? Veď keď tá rodina má byť spolu, nemôže byť spolu aj na 1. mája alebo dvadsiateho deviateho, alebo v Deň Ústavy Slovenskej republiky? Je to dehonestácia tých štátnych sviatkov, že ste vôbec pomysleli na to, že takýmto spôsobom toto obmedziť. Preto je to pre nás principiálne dôležité. Ja osobne som pripravený za to hlasovať, ak to bude bez toho, ale v tejto chvíli v plnej miere podporujem návrh pána podpredsedu Blanára.
Laurenčík, Milan, poslanec NR SR (2016-10-20):
Nuž škoda, že tu nie je pán minister vnútra, pretože asi pán minister zdravotníctva mi nebude vedieť odpovedať. Ja si osobne myslím, teda aj na základe stretnutia so starostami dotknutých obcí, ktoré sídlia alebo ktoré sú popri tejto ceste 2/583, že tie opatrenia, ktoré ste aj vy teraz spomínali, budú nedostatočné. Tam by sa pýtalo, keby boli aj nejaké iné technické opatrenia. Jediné, čo nám urobili, tak nám vlastne namaľovali vodorovné dopravné značenie, ktoré teraz, samozrejme, zvýši bezpečnosť premávky. Ale v obciach, cez ktoré táto cesta prechádza, je už aj v súčasnosti veľmi zložitá dopravná situácia počas víkendov, a to sa ešte na hradnom brale nič nerobí. Stačí, keď tam, je tam nejaká nehoda. Takže mňa by zaujímalo, že či aj nejaké technické opatrenia ďalšie, napr. svetelná signalizácia na nejakých frekventovaných prechodoch pre chodcov a niečo podobné sa neplánuje. Nečakám od vás tú odpoveď, samozrejme, budem rád, keď ju budete tlmočiť pánovi ministrovi.
Beluský, Martin, poslanec NR SR (2020-04-28):
Ďakujem pekne. Ďakujem pekne za reakcie. Pán poslanec Čekovský, skúste si prečítať váš predvolebný program, strany OĽANO. Je tam jasne napísané, že strana OĽANO chce znížiť kvórum na platnosť referenda na 25 %. A to vôbec v programovom vyhlásení vlády nenájdete. A jediné, čo sa v programovom vyhlásení vlády píše o priamej demokracii, alebo teda zlepšovaní referenda, je iba na úrovni miestnych referend, ale o celonárodnom referende tam nie je napísané absolútne vôbec nič. Ale sám som ešte dodal potom vetu, to ste možno nepočuli, že to ešte neznamená, že to reálne počas tohto volebného obdobia neschválite. A sám som povedal, že netreba kritizovať veci, ktoré programovom vyhlásení nie sú, ale tie, ktoré tam sú. Preto som sa potom 90 % svojho času venoval tým ostatným veciam. Pán Šefčík, viete, vy môžte vysvetľovať tie svoje prehmaty akokoľvek chcete, ale keď už ste ich raz spravili, tak to, prosím, nevysvetlíte. Keď raz niečo máte napísané na papieri, keď raz niečo sľúbite a zároveň to potom nedodržíte, tak jednoducho už to potom vysvetľovať môžete, koľko chcete, ale nikto vám to už neuverí. A na záver by som chcel povedať, že funkcia opozície v tomto pléne nie je vás tu vychvaľovať. A konštruktívna diskusia neznamená, že budeme s vami vo všetkom súhlasiť. Ale práve naopak, naša úloha opozície je, aby sme vám tu nastavovali zrkadlo a poukazovali na vaše prehmaty, a vy si jednoducho na toto budete musieť počas týchto štyroch rokov iba zvyknúť. Ďakujem pekne.
Jurinová, Erika, podpredsedníčka NR SR (2014-07-01):
Ďakujem veľmi pekne, pani predsedajúca. Ja by som tiež chcela podporiť tento návrh zákona, o to viac, že vlastne my niekedy v čase, keď sa hovorilo o kriminalizácii lekárov, to znamená v súvislosti s tými mimoriadnymi situáciami, ktoré môžu nastať, a ich povinnosťou dostaviť sa do služby, viem, že naša kolegyňa Eva Horváthová predkladala podobný pozmeňujúci návrh k vládnemu návrhu zákona, vtedy nebol vôbec prijatý. Teraz by som chcela iba podotknúť, že by som sa veľmi potešila, keby táto iniciatíva bola posunutá do ďalšieho čítania, pretože v tejto chvíli možnože vnímam viac nástrahy, ktoré ste vyslovovali vy, pán navrhovateľ, rovnako ako aj kolega Kuffa práve v súvislosti s povolaním lekára. V krátkosti by som sa ešte, keďže som nestihla zareagovať na ten predchádzajúci zákon o kompenzácii, aj keď sa to nemá. Rovnako ide o veľmi potrebný zákon. Jediné, čo mi chýba, je, či ste neskúšali zistiť finančné nároky zavedenia toho zákona o kompenzácii alebo teda novely o zákone o kompenzáciách. Ďakujem pekne.
Hrnčiar, Andrej, podpredseda NR SR (2017-10-13):
Ďakujem. Prerušujem rokovanie o tomto bode programu. A pokračujeme. Má nasledovať zákon pani poslankyne Blahovej. Zo zdravotných dôvodov sa ospravedlnila a požiadala o preloženie bodu na novembrovú schôdzu. Pán Marian Kotleba tu nie je. Pani Remišová, pani poslankyňa Remišová tu nie je. Pán Jozef Viskupič tu nie je. Pani poslankyňa Zimenová tu je. Takže v rokovaní pokračujeme prvým čítaní o návrhu poslankyne Zuzany Zimenovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Návrh zákona je pod tlačou 685. Návrh na jeho pridelenie na prerokovanie výborom je v rozhodnutiach č. 708 a 747. Dávam slovo poslankyni Zuzane Zimenovej, aby návrh zákona uviedla. [Rokovanie o návrhu poslankyne Národnej rady Slovenskej republiky Zuzany Zimenovej na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 685.]
Kuffa, Štefan, poslanec NR SR (2020-07-10):
Ďakujem za slovo. Dovolím si zopakovať ten citát Matky Terezy, bola veľkou ženou, skutočne ohúrila a oslovila celý svet v službe chudobným a núdznym: „Ak dnes dovolíme zabiť dieťa v lone matky, kto zabráni zajtra zabiť teba?“ Viete tie, prepáčte mi, že to tak poviem, ale také tie žvásty o slobode, to veľakrát v tom našom prozápadnom svete alebo v európskom svete to tak ako zaznieva, ale absolútna sloboda neexistuje. Neexistuje absolútna sloboda, lebo sloboda bez zodpovednosti nie je slobodou. Tu keď boli tie ženy demonštrovať v utorok pred Národnou radou, som sa tak pýtal policajtov, že prečo sú tu tí ľudia. A oni hovoria, že chcú rozhodovať o svojom tele. Ja som sa usmial: A kto im v tom bráni? Nikto im v tom nebráni, ale tvoja sloboda nie je absolútna, čo zoberieš pílu a odrežeš si ruku, odrežeš si nohu, lebo tvoje telo ti patrí? Ale ty tu rozhoduješ o budúcom živote. A dieťa, ktoré sa má narodiť, to nie je, to nie je kus mäsa, ktoré ty môžeš ako odrezať alebo proste kdesi zahodiť, alebo sa správať takto. Teda tá sloboda nemôže byť vnímaná takto absolútne. Potom tak ako to zaznelo v tom príspevku, áno, kde je tá pozícia toho otca? My sa hlásime k tomu a ako aj muži chceme aj my sa zodpovedne stavať k týmto problémom, aby sme sa dokázali postaviť ako aj chlapi a nemôže to byť rozhodnutie iba ženy, lebo ja som tehotná a ja o tom rozhodnem a ty ako budúci otec, ty nemáš čo do toho povedať. Správne to tu bolo podotknuté, aj my otcovia, aj my muži chceme čosi k tomu povedať, lebo žena sama zo vzduchu neotehotnie. A keď má tam podiel aj ten muž, nech má tam aj to slovo pri ochrane života.
Pčolinský, Peter, podpredseda NR SR (2023-05-25):
Ďakujem pekne. Prerušujem rokovanie o tomto bode. A budeme pokračovať prvým čítaním návrhu poslanca Šefčíka na vydanie zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má tlač 1660, návrh na jeho pridelenie na prerokovanie výborom je v rozhodnutí č. 1723. Dávam slovo poslancovi Marekovi Šefčíkovi, aby návrh zákona uviedol. (Rokovanie o návrhu poslanca Národnej rady Slovenskej republiky Mareka Šefčíka na vydanie zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1660.)
Bugár, Béla, podpredseda NR SR (2018-06-20):
Prezentujme sa a hlasujme. (Hlasovanie.) Prítomných 136 poslancov, za 73, proti 59, zdržali sa 2, 2 nehlasovali. Konštatujem, že vládny návrh zákona bol schválený. Teraz prosím pani poslankyňu Nehézovú, aby uviedla v prvom čítaní hlasovanie o návrhu poslancov Petrík, Beblavého a Mihála na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1038). (Hlasovanie o návrhu poslancov Národnej rady Slovenskej republiky Simony Petrík, Miroslava Beblavého a Jozefa Mihála na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1038.)
P. Gabura, poslanec: (2008-06-20):
Návrh zákona reaguje aj na nepriaznivý vývoj v súčasnom svete, keď sa práve učitelia stávajú často terčom najbrutálnejších útokov. Je celkom prirodzené, aby pre takéto prípady požívali učitelia zvýšenú trestnoprávnu ochranu tak ako verejní činitelia. Rovnako však je v dôležitom záujme spoločnosti, aby chránila, a to aj prostriedkami trestného práva, mladých ľudí pred zneužívaním oprávnení zo strany tých, ktorí by ich mali učiť. Trestnoprávnu ochranu navrhujeme pre učiteľov všetkých troch základných stupňov našej výchovno-vzdelávacej sústavy, teda aj učiteľov základných škôl, stredných škôl, učiteľov a zamestnancov špeciálnych výchovných zariadení, ako aj učiteľov vysokých škôl. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest ani na životné prostredie. Ďakujem.
R. Kaliňák, podpredseda vlády a minister vnútra SR: (2006-10-24):
Podľa týchto ustanovení sa jednotlivé výsluhové dávky príslušníkov ozbrojených zložiek priznané do 30. júna 2002 majú každoročne zvyšovať aj s prihliadnutím na rast služobných príjmov v príslušnom období, a to až do času, keď ich priemerná výška dosiahne priemernú výšku rovnakých dávok priznaných podľa novej platnej právnej úpravy. Konkrétne zvýšenie výsluhových dávok sa má ustanoviť osobitným zákonom. V nadväznosti na uvedené navrhovaná právna úprava zvyšuje tie druhy dôchodkov priznaných pred účinnosťou zákona o sociálnom zabezpečení policajtov a vojakov, ktorých priemer neprevyšuje celkový priemer dôchodkov. Návrh zákona bol prerokovaný v určených výboroch, z ktorých vzišlo 5 pripomienok. Tieto pripomienky odporúčam, tak ako to navrhuje gestorský výbor schváliť. Vážený pán predsedajúci, dámy a páni, vzhľadom na vyššie uvedené si vás dovoľujem požiadať, aby ste návrh zákona schválili v intenciách pripomienok uvedených v spoločnej správe. Ďakujem pekne.
Jarjabek, Dušan, poslanec NR SR (2024-06-20):
Ďakujem veľmi pekne, pán predsedajúci. Ja by som sa chcel poďakovať, Roman, veľmi za to, čo si povedal, preto, lebo súhlasím s každým tvojím slovom, pochopiteľne, lebo hovoria z teba skúsenosti, hovorí z teba istá tradícia, hovoria z teba isté vedomosti, to sú všetko veci, ktoré treba rešpektovať. Spomenul si tie tzv. regionálne vysielania v Banskej Bystrici a v Košiciach. No, to škaredé slovo, to sú neni regionálne vysielania, to sú presne také isté vysielania, ako robí Bratislava, len s menšími finančnými možnosťami, s menšou technikou, samozrejme, ale tie vysielače sú skutočne na tej istej úrovni. To, čo sa stalo za tie posledné roky, že teda tieto štúdiá v Banskej Bystrici a v Košiciach boli tvrdo ignorované, to treba napraviť. To treba napraviť kvôli všetko... aj kvôli tej kultúre napríklad v Banskej Bystrici alebo v Košiciach, o ktorej hovoríš. Nezabúdajme na to, že je tam Akadémia umení v Banskej Bystrici, ktorá, vďaka ktorej je tam orchester v Banskej Bystrici, všetky tie hudobné formy, ktoré sú tam. Bola tam nedávno ešte urobená zmluva so Slovenským rozhlasom, ktorá pomáhala v rámci vysielacej štruktúry medzi akadémiou a Slovenským rozhlasom v Banskej Bystrici. To sú všetko veci, ktoré boli, k tomu sa treba vrátiť. Toto proste všetko fungovalo. A toto za tie roky všetko išlo preč. Veď to si treba uvedomiť, nie hlúpo štrajkovať.
Pročko, Jozef, poslanec NR SR (2021-02-05):
Pán Stančík, ja nesúhlasím s tebou. Pre mňa je politik Fico čo politik Lipšic. Pán Žiak, ďakujem. Naučte sa dávať procedurálny a budete hviezda. Pán Kotleba, vy ste nepočúvali mňa, vy ste nepočúvali mňa. Ja som tu rozprával o tom, čo ste vy spravili a ako ste to spravili. Vygooglite si medvedia služba alebo od Krylova si prečítajte rozprávku Pustovník a medveď. Druhý pán Kotleba, no čo vy tu tlačíte do hlavy stále, že som ja holý behal po ulici. Behal som raz. Počúvajte, mám vám ja rozprávať, ako ste vy robil vrátnika u brata, ktorý vás tam dosadil? Potom ešte aj svoju manželku, sestru, sesternicu, tetu, tetinu sesternicu, tetinu kozu. Všetkých vás tam nanominoval. Vy ste tam boli pri tom, keď sa tam, keď sa tam predávali tie buldozéry za, za euríčko. A na pani poslankyňu som reagoval preto, lebo pani poslankyňa povedala sama o sebe, že pomáha. Ale pani poslankyňa počas môjho vystúpenia vyrušovala, ona stále vyrušuje. Napríklad keď tu máme faktické poznámky, tak sa otočí dozadu, ukazuje mi, aký, ťuká sa po čele. Tak potom poproste pani poslankyňu, aby sa ona správala ako človek a potom riešte iných. Pán Herák, ďakujem veľmi pekne, ale arogantný štýl ste povedali v úvode, potom ste povedali distingvovaný prejav, tak si to musíte uzrejmiť. Musíte si to uzrejmiť. Ešte sa chcem vrátiť k pánovi Kotlebovi. Pán Kotleba, viete ono je to naozaj o tom, že my máme slobodu. Všimnite si, že naozaj hlasujeme tak, ako slobodne človek hlasuje, ale keď si pozriem vaše hlasovania, tak vy ste hlasovali vždy ako, vy ste taký Fico 2. Vy ste vždy hlasovali, teda to ĽSNS predtým, ako chcelo. Teraz neviem, ako bude hlasovať pravé a ľavé ĽSNS, ale vy ste vtedy hlasovali, ako ste vy povedali. A mne je smiešne napríklad to, keď pred mesiacom sa bil tuná poslanec z nového hlasu ĽSNS do hrude, aký on je skvelý, a pred tromi dňami sa rozplakal, že odišiel som.
Cmorej, Peter, poslanec NR SR (2022-03-15):
Pán poslanec Richter, ja teda som vás pozorne počúval a myslím, že ste si aj trošku odporovali v tom, čo ste hovorili, lebo na jednej strane ste povedali, že tri štvrtiny zamestnávateľov radšej zaplatia pokutu a nezamestnajú toho ťažko zdravotne postihnutého, a na druhej strane ste kritizovali túto zmenu, ktorú Dominik a my s ním sme priniesli, a neponúkli ste žiadne riešenie, ako teda zlepšiť to zamestnávanie ťažko zdravotne postihnutých, a teda opomenuli ste to, čo Dominik povedal aj pri predkladaní zákona aj teraz vo faktickej predo mnou, že práve to, že nie je možné toho ťažko zdravotne postihnutého prepustiť bez toho potvrdenia úradu, tak to v prvom rade znamená, že ich tí zamestnávatelia nechcú prijať do pracovného pomeru. A aj tých 30 dní, ktoré ich majú akože chrániť, tak sa ukázalo, že ich vlastne nechránia, čo ste vlastne vy sami povedali v tomto svojom vystúpení, a ani tých 30 dní častokrát oni nestíhali. A musím povedať, že počúval som dneska zástupkyňu kancelárie prezidentky na našom výbore, a úplne nerozumiem tým výhradám, alebo teda rozumiem, že pokiaľ bude fikcia súhlasu, pokiaľ sa nevyjadria, tak nie je sa proti čomu odvolať, keďže je to fikcia súhlasu, ale nezdá sa mi alebo nepovažujem za, za až také časté, že by sa potom ten ťažko zdravotne postihnutý odvolával proti rozhodnutiu, resp. nerozhodnutiu úradu práce, sociálnych vecí a rodiny, keďže nejde o rozhodnutie vo veci samej, no ak nebude súhlasiť s tou výpoveďou, tak sa predsa bude súdiť a predsa sa bude odvolávať voči, teda voči tej výpovedi. Takže úplne všetkým tým, všetkým tým námietkam pani prezidentky nerozumiem, ale teda, samozrejme, možno bolo možné trošku viacej rokovať a nemuselo dôjsť k tej situácii, že pani, pani ombudsmanka sa vyjadrila nakoniec negatívne, čo sa teda, samozrejme, nie je šťastné, a bolo by dobré k tomuto ... (Prerušenie vystúpenia časomerom.)
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 134 poslancov, za 29, proti 19, zdržalo sa 85, nehlasoval 1. Návrh sme neschválili. Poprosím, pani poslankyňa Mezenská, aby ste uviedli hlasovanie o návrhu poslancov Abrhana, Gibalovej, Fronca a Radošovského na vydanie zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií, tlač 1239. Nech sa páči. [Hlasovanie o návrhu poslancov Národnej rady Slovenskej republiky Pavla Abrhana, Moniky Gibalovej, Martina Fronca a Mariána Radošovského na vydanie zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1239.]
Zmajkovičová, Renáta, podpredsedníčka NR SR (2012-07-26):
S faktickými poznámkami dvaja poslanci. Uzatváram možnosť faktických poznámok. Pán poslanec, poslankyňa Košútová.
Tomanová, Viera, poslankyňa NR SR (2014-10-30):
Ďakujem veľmi pekne. Vážený pán poslanec, pán predkladateľ tohto odvolávania pána Jána Richtera, dovoľte, ste povedali, že je maximálne odôvodnené. Ja si dovolím povedať, že je maximálne neodôvodnené, že je lživé... (Reakcie z pléna, prerušenie vystúpenia predsedajúcim.)
Taraba, Tomáš, poslanec NR SR (2022-06-22):
Pán Kazda, tak či tak, ja, dneska ste tu hovorili, že zbrojenie je dôležitejšie ako pomoc tým rodinám. Tak sa vás chcem spýtať, že či naozaj si myslíte, že 1,7 miliardy v týchto časoch je rozumne vyhodené peniaze v čase, keď teda potrebujeme, ako som pred chvíľou sa pýtal, zachraňovať Slovalco napríklad tým, aby sa do Slovalca naspäť vrátila aspoň alikvótna časť toho, čo v minulosti tam bolo dané, aby nemuseli odchádzať zo Slovenska, nechať tu 2 500 nezamestnaných aj spolu s ďalšími subdodávateľmi. Pretože Slovalco je najčistejšia fabrika, ktorá produkuje hliník, čistejšie ako sú v Nórsku. A v momente, kedy táto fabrika bude potrestaná zato, že je čistá a že vlastne si platila všetky, všetky povinnosti v minulosti, investovala do oveľa vyššej technológie ako bolo vyžadované, tak výsledok dnes je, že Slovensko bude nútené dodávať, teda dovážať hliník z Číny, kde to produkujú s päťnásobne vyšším CO2	. Takže keď tu dneska predstavujete nový zákon vlastne o tejto energetike, výsledok je, že tá energetická politika je katastrofálne v celej Európskej únii. Z uhlia ideme vyrábať elektriku, potom sa tvárime, že elektromobily sú čisté, keď sú napojené na elektriku z uhlia. Trestáme firmy cez tie nezmyselné emisné povolenky CO2	, ktoré stáli 5 eur minulý rok. Teraz stoja 95 eur. Elektrárne to prenášajú na spotrebiteľov, konkrétne teda na tieto firmy. Jednoducho na Slovensku sa za týchto okolností nedá vyrábať, nedá produkovať. Netýka sa to len jednej fabriky. Je to systémový problém. A práve preto moja otázka je, že kedy budete rovnako takto predkladať zmenu napríklad zákona o envirofonde, ktorý umožní, aby tieto fabriky vo fonde, kde bola naakumulovaná jedna miliarda, dostali naspäť... (Prerušenie vystúpenia časomerom.)
B. Bugár, podpredseda NR SR: (2006-01-31):
Otváram všeobecnú rozpravu a pýtam sa, či sa hlási niekto do rozpravy ústne, keďže nemám písomné prihlášky do rozpravy. Ako jediná pani poslankyňa Podracká. Končím možnosť sa prihlásiť ústne do rozpravy. D. Podracká, poslankyňa: Ďakujem za slovo. Vážený pán predsedajúci, chcem povedať veľmi krátko k tomu, že keď sa otvára zákon o archívoch a registratúrach, chcela by som zabŕdnuť do tej sféry archívov, a nie registratúr. A pokiaľ by bola vôľa zo strany predkladateľov, mám taký návrh vo vzťahu ku genealogickému bádaniu a štúdiu matrík. Je to taký nový kultúrny rozmer vo vzťahu k tomuto zákonu, čo je taký opak toho podnikateľského prostredia, o ktorom ste hovorili. Ide o to, že súčasný stav je taký, že sadzobník správnych poplatkov zákona č. 145/1995 Z. z. hovorí o tom, že za nahliadnutie do matrík za každý zväzok sa platí 50 korún. Čiže ak si niekto robí ten rodostrom alebo genealogický výskum svojho vlastného rodu, za každé nahliadnutie do matriky musí zaplatiť zakaždým 50 korún. Čiže pokiaľ by bola takáto ochota, aby sa uľahčilo tým, ktorí si to na vlastné náklady platia, potom ak by to prešlo do druhého čítania, by sme chceli podať takýto pozmeňujúci návrh, aby buď toto bolo bezplatné, alebo iba za, povedzme, jednorazové nahliadnutie do matriky raz aby sa zaplatilo tých 50 korún, aby sa tým, ktorí si ten rodostrom robia, mohli toto urobiť za lacnejšie peniaze. Je to v súvislosti s tým rodopisným štúdiom, ktoré sa zdá byť veľmi dôležité s tým, že sa aj vytvára európske kultúrne prostredie tak, aby aj tá regionálna história a zameranie občanov na tie vlastné rody, ktoré sú aj populárne, napr. v Slovenskom rozhlase ako je relácia, mali svoj určitý iný rozmer. Ďakujem.
Kuffa, Štefan, poslanec NR SR (2012-12-05):
Hej. Len dokončím to. Toho je už málo. No ešte mám tu tak len úplne naozaj krátko povedať, už nebudem tak zdržiavať. Nič nie je dobré to, čo je proti občanovi, čo je proti človeku. V tomto zdravotníctve, pani ministerka, by som vás takto veľmi pekne chcel poprosiť zamerať sa aj na to, lebo my hovoríme o liekovej politike, možno o nemocniciach, o poskytovateľoch služieb v zdravotníctve, o liekoch, aké sú kvalitné a super. Ale to nie je len v tej liečbe, to nie je to, čo ten lekár pre toho pacienta urobí, kde lekár je kdesi vysoko, vysoko na piedestáli a ten pacient, pozerám sa dole, či tam vôbec nejaký je, ten červík tam dole. To je ten môj pacient? Treba, aby toto tuná nebolo, ale aby tuná bola dôstojnosť zachovaná, úctivo sa správať k tým ľuďom. A čím si vážnejšie chorý, keď si nevyliečiteľne chorý a zomierajúci, ak raz budeš ležať na tom lôžku, zažiješ to, aké to je. A keď my s tým človekom narábame len tak ako s nejakým kusom polena a odmerane sa správame k nemu, tak čo to je za spôsob? A veľa na to netreba. A tú Matku Terezu som tu spomínal. A ona to tak aj hovorila v tej službe, v ktorej slúžila, v tej Kalkate. Tak ona si sama uvedomila, že všetkým pomôcť nemôže, ona robila zdravotnú službu, sanitnú službu. Všetkým síce pomôcť nemôžeme, ale milovať môžeme všetkých. Nemyslím ani v perverznom slova zmysle to milovanie, lebo dneska človek keď aj povie slovo milovanie, veď to sa všetko úplne zvrhlo. Ja keby som teraz povedal, že mám priateľa, tak na mňa pozerajú, že som asi opačne orientovaný. No a mám priateľa. A keď poviem, že mám priateľku, no tak zase mi povedia, no tak že som neverný svojej manželke. No nie je to tak, lebo priateľstvo je úplne čosi iné. A tým je chorá tá spoločnosť. Aký je liek na to? Ale my poslanci máme byť vzorom tejto krajiny. Tak keď je tu tá vzorka 150 poslancov, však ja nechcem niekoho uraziť, a to som aj ja, aj ja sa koľkokrát hanbím, hej, že toto je tá vzorka tejto našej krajiny, však skúsme sa sami seba prehodnotiť a pozrieť si naozaj predovšetkým do vlastných sŕdc a do vlastných duší. Pán Boh vám žehnaj všetkým. Ďakujem za pozornosť.
Ľ. Mušková, poslankyňa: (2002-02-19):
Overovatelia konštatujú, že v tajnom hlasovaní nebol zvolený žiaden z navrhnutých kandidátov. V takomto prípade sa podľa článku 25 ods. 1 volebného poriadku na voľbu a odvolávanie verejného ochrancu práv vykoná opakovaná voľba. Na opakovanej voľbe sa zúčastnia tí dvaja kandidáti, ktorí získali najväčší počet hlasov, najmenej však nadpolovičnú väčšinu hlasov prítomných poslancov. Ide o týchto kandidátov. Pani Edit Bauer a pána Dušana Nikodýma. Na hlasovacom lístku sa uvedú v abecednom poradí. Overovatelia poverujú mňa oznámiť výsledok hlasovania Národnej rade Slovenskej republiky. Ďakujem za pozornosť.
Bugár, Béla, podpredseda NR SR (2017-09-12):
Na vystúpenie pani poslankyne s faktickou poznámkou ako jediný pán poslanec Pčolinský. Nech sa páči.
M. Jureňa, minister pôdohospodárstva SR: (2006-12-12):
Takže poďme radšej k tej odbornosti. Chcel by som len povedať jednu zásadnú vec. Stále sa tu dáva do súvislosti zákon o potravinách. Ale rozdiel medzi produktmi živočíšneho pôvodu a potravinami asi väčšinou vieme, aký je. Takže pokiaľ hovoríme o produkte živočíšneho pôvodu a o potravinách, tak sú to dva základné zákonné veľmi rozličné pojmy. A kto chce vedieť, tiež vie, že prevádzky, kde sú bitúnky a kde sa poráža a kde sú výrobne, sú pravidelne denne kontrolované veterinárnymi lekármi, tam je pravidelná denná kontrola. A kto chce, tak vie, že to, čo ste spomínali, že dnes ráno bola informácia v médiách, že čo sa stalo v Maďarsku, je úplne niečo iné. A to je možno o tých 50 mil. korún. Takže kto chce, to vie, vníma a pochopí, a kto nechce alebo úmyselne hovorí, že počkajme ešte na zákon o potravinách, nie. Čo sa týka toho, čo tu už bolo vo faktických pripomienkach povedané v súvislosti s veterinárnou komorou a vedením registrov zvierat. Tak myslím si, že kto sedel vo výbore a bol prítomný a počúval, čo sa tam odohrávalo, dobre vie,  odkiaľ ten lobing išiel. Takže každý nech dá ruku na srdce, kto tam bol. A myslím si, že z tohto pohľadu máme veľmi čisté svedomie. Čo sa týka krajských úradov a laboratórií, tu by sme skôr mohli hovoriť o lobingu, kto mal záujem na tom, aby krajské úrady sa zrušili a aby sa dostal niekto  k laboratóriám. Takže to sú trošku také veci, že hovoríme o lobingoch, o záujmoch, o odbornosti a veľmi účelovo tam, kam to potrebujeme nasmerovať. Ja by som využil túto príležitosť a poďakoval odbornému tímu Štátnej veterinárnej a potravinovej správy, ako i poslancom vo výbore za ich konštruktívny prístup. A myslím, si, že zákon, ktorý tu ležal tak dlho niekde v šuplíku a neriešil sa, dobieha, časovo dobieha. Vyčistilo sa to tam, bolo tam dosť pripomienok, dosť otázok. A zákon vlastne má jeden taký paradox, že bol tvorený i predchádzajúcou vládou i novou vládou. Takže verím, že bude prijatý v tom návrhu, ako ho tu pani spravodajkyňa pani poslankyňa Košútová predkladá. Ďakujem.
M. Belásová, poslankyňa: (2007-06-21):
V prvom rade by som chcela reagovať na kolegu poslanca Brocku, i keď ma mrzí, že tu nie je, keď tak vehementne vysvetľoval, prečo KDH nepodporí môj pozmeňujúci návrh a predčasne odišiel zo sály, tak si myslím, že si mohol ešte tento bod vypočuť do konca. Ale je samozrejmé, asi má nejaké povinnosti. Dúfam, že ma bude počuť alebo kolegovia to budú tlmočiť, čo mu chcem odkázať. Mrzí ma, že musím byť taká, ja sa vždy snažím odpovedať vecne alebo vystúpiť v rozprave k vecnej problematike, ale, bohužiaľ, nedá mi to, aby som mu nedala jednu radu a ja si to dovolím, aj keď som v parlamente oveľa, oveľa kratšie ako on, ale každý šuster by sa mal držať svojho remesla. Verím tomu, že v tých sociálnych veciach, v rodine, v oblasti rodiny, rodinného práva je odborník. Ale tento môj pozmeňujúci návrh je vyslovene návrh technického rázu, týka sa hlavne tej problematiky, aby sme mohli stavať alebo zvýšiť výstavbu bytov aj tam, kde to zákon teraz neumožňuje. Ide hlavne, ako som už povedala, o statické problémy, ktoré sprevádzajú to, že sa nikde nemôžu stavať tým, že je ten zákon postavený tak, ako je. Takže to je skôr technického rázu. No, ale ak pán Brocka je aj v tomto majster, v technických záležitostiach, tak prosím. Ešte raz. Skúsim to vysvetliť tak lopatistickejšie na konkrétnych prípadoch. Ide napríklad o to, že obce a mestá majú školy napríklad, a tým, že vlastne my môžeme nadstaviť len jedno podlažie, pretože inak to statika nedovoľuje, by sme porušili terajšie znenie zákona, ktorý ukladá minimálne polovicu, preto navrhujeme teraz znížiť to o tú tretinu, aby sme mohli využiť tieto budovy napríklad na zastabilizovanie učiteľov tým, že si tam postavia byty. To isté ako zdravotné strediská, ktoré sú v malých mestách, trebárs, a na dedinách, tam, kde je práve ten problém, že mestá a obce nemajú dostatok pozemkov. Tento môj pozmeňujúci návrh má riešiť práve toto. Takže dúfam, že už to pán poslanec Brocka pochopil, o čo v mojom pozmeňujúcom návrhu išlo. Ak dovolíte, ešte by som chcela doplniť to, čo povedal pán minister pred chvíľočkou a tým odpovedať tiež pánu poslancovi Haleckému. V budúcom roku sa pripravuje veľká novelizácia Štátneho fondu rozvoja bývania, terajšia tzv. malá, ktorú dnes preberáme, je vlastne len odpoveďou na to, že sú tu akútne technické problémy, ktoré sú nakopené a takisto ide aj o štátnu pokladnicu. Tento problém tu už valíme pred sebou ako kameň štyri roky a musí sa to urýchlene riešiť. Takisto je tu problém s tým, že informačné vybavenie, informačný systém na ministerstve je v katastrofálnom stave. Vieme veľmi dobre, že bude aj prechod na euro. Čiže, toto sú také technické veci, ktoré treba urýchlene riešiť, a preto sa to snažíme riešiť v tejto malej novele. Čo sa týka veľkej novely, samozrejme, pripravuje sa široká diskusia, do ktorej bude zainteresované ako ministerstvo, ZMOS, bytové družstvá, spoločenstvá, vlastne každý, kto participuje, resp. kto je zapojený, každý subjekt, ktorý je zapojený do tejto problematiky a tam sa, samozrejme, potom otvárajú aj možnosti riešenia ďalších vecí tak, aby sme potom tie problémy, ktoré sú, riešili komplexne. Ďakujem.
Grečková, Lea, poslankyňa NR SR (2015-11-12):
Teraz dajte, pán predseda, hlasovať o bode 2 z prvého pozmeňujúceho návrhu pani poslankyne Mezenskej.
Paška, Pavol, predseda NR SR (2013-03-21):
Hlasujeme o procedurálnom návrhu nepokračovať v rokovaní. (Hlasovanie.) 136 prítomných, 58 za, 72 proti, 6 sa zdržali. Návrh sme neschválili.
V. Veteška, podpredseda NR SR: (2007-03-20):
Otváram všeobecnú rozpravu, po prvé. Po druhé, oznamujem, že som nedostal žiadne písomné prihlášky. Po tretie, pýtam sa, kto sa ústne hlási do rozpravy? Ako prvá pani spravodajkyňa Laššáková a potom do rozpravy sa hlásia pán poslanec Miššík, pán poslanec Lipšic a pani poslankyňa Tóthová. Končím možnosť podania ďalších prihlášok do rozpravy. A teraz vystúpi pani spravodajkyňa Laššáková.
Žiga, Peter, podpredseda NR SR (2024-09-26):
Ďalším vystupujúcim v rozprave je pán poslanec Jakab.
P. Hrušovský, podpredseda NR SR: (2002-04-11):
(Hlasovanie.) Prítomných je 120 poslancov, za 65, proti 32, zdržalo sa 22, nehlasoval 1. Neschválili sme pripomienku pod bodom 9. A. Ivanko, poslanec: Pán predsedajúci, dajte hlasovať o pripomienke pod bodom 10 informácie.
J. Laššáková, poslankyňa: (2003-04-09):
Prosím, dajte hlasovať.
Hrnčiar, Andrej, podpredseda NR SR (2016-04-19):
Ďakujem. Nech sa páči, pán poslanec Matovič.
M. Číž, podpredseda NR SR: (2009-06-23):
Teraz mi dovoľte, aby som otvoril rozpravu. Pýtam sa, kto sa do rozpravy hlási ústne. Registrujem pána poslanca Petráka. Ešte niekto, prosím, sa hlási? Pokiaľ nikto iný, uzatváram možnosť prihlásiť sa do rozpravy ústne. Slovo má pán poslanec Petrák.
B. Bugár, podpredseda NR SR: (2006-04-21):
(Hlasovanie.) Prítomných 123, za 44, proti 39, zdržalo sa 36, nehlasovali 4. Konštatujem, že námietku sme neprijali. Preto ideme k ďalšiemu návrhu. A. Blajsko, poslanec: Pán poslanec Burian podal v celku 3 návrhy. Hlasujeme o prvom návrhu.
Šimko, Jozef, poslanec NR SR (2021-05-03):
Ďakujem pekne za slovo. Vážení pán Richter, ono v podstate ja som si veľmi podrobne vypočul vaše skutočne odborné vystúpenie. Vidno, že ste dlhé roky vykonávali funkciu ministra práce, sociálnych vecí a rodiny. Jednu vec však treba konkrétne povedať. Som primátorom okresného mesta jedného toho okresu, ktorý sa nazýva menej rozvinutý okres v rámci celej Slovenskej republiky. Dámy a páni, my si uvedomujeme jednu vec, že v rámci Slovenska momentálne máme registrovaných 20 menej rozvinutých okresov, ktoré v podstate sa skutočne trápia. Je veľmi dobré, že bývalá vládna garnitúra rad-radom v jednotlivých okresoch sedela a prijímala tzv. akčné plány rozvoja okresov, tak ako v Rimavskej Sobote, aj v Lučenci, v Poltári, v Krtíši, v Revúcej, v Rožňave plus na severovýchode Slovenskej republiky ale, bohužiaľ, povedzme si otvorene, že veľa nám to nepomohlo. Pán minister, skutočne, vy ste boli ministrom práce, sociálnych vecí a rodiny. Viete veľmi dobre, že Rimavská Sobota je kritické mesto alebo okres, pretože aj dnes registrujeme vyše 20 % mieru nezamestnanosti. A ja si osobne dovolím povedať, že pokiaľ teda vláda Slovenskej republiky nepomôže týmto zaostalým okresom a v prvom rade aj Rimavskej Sobote, tak skutočne bude to problém. Práve vďaka tomu, že vláda Slovenskej republiky na čele s pánom, ešte v tom čase pánom premiérom, pánom Matovičom a v prvom rade treba sa poďakovať pánovi ministrovi, ministrovi Sulíkovi, že prijala také uznesenie, že v Rimavskej Sobote bude riešiť štátny podnik priemyselný park, a to skutočne patrí vďaka a uznanie a patrí vďaka všetkým obyvateľom, ktorí žijú na území, území okresu Rimavská Sobota. Ďakujem pekne.
Raši, Richard, poslanec NR SR (2010-08-05):
Ďakujem pekne. Pán minister, či sú kroky dobré alebo zlé, to zhodnotí pacient a zdravotník. To určite nechajme na nich. Ja len chcem opäť upozorniť na jednu vec, ako program, ktorý odišiel z ministerstva zdravotníctva, ktorý mali všetci novinári, a ktorí ho poslali nám všetkým na spripomienkovanie, bol výrazne lepší pre pacienta a zdravotníka, ako ten, ktorý sa vám vrátil, a tento program je proti pacientom aj proti zdravotníkom. Vzali vám Rázsochy. Myslím si, že pán poslanec Markovič sa vyjadril jasne, aký je ich postoj. Nedajú vám 5 % za poistencov štátu. Dajú vám 4 % a budete mať mínus 3 miliardy v systéme a bude to len váš problém. Nikto sa vás nezastane. Zase zrušili vám limit na zdravotnú starostlivosť pre sociálne vulnerabilné skupiny, dali vám limit na lieky. A, pán minister, ďalšia vec, tých 215 eur, ktoré spomínate. Prišli ste na ministerstvo, kde je celá informačná databáza. Viete, že to neboli doplatky na zdravotnú starostlivosť. Boli to doplatky na všetky produkty, ktoré sa nakupujú v lekárňach, aj v hypermarketoch, pričom ide o zubné pasty, kefky, pleťové vody atď. Čiže máte dobrú databázu. Nechoďte tou istou cestou demagógie, ako chodila SDKÚ predtým. Ďakujem pekne.
Andreánsky, Ladislav, poslanec NR SR (2019-10-22):
Ďakujem, pán predsedajúci. V rozprave k uvedenému vládnemu návrhu zákona nevystúpil nik. Zo správy ústavnoprávneho výboru vyplýva jeden pozmeňujúci a doplňujúci návrh. Pán predsedajúci, dajte, prosím, hlasovať o tomto jednom bode zo správy ústavnoprávneho výboru s odporúčaním gestorského výboru schváliť.
Abrhan, Pavol, poslanec NR SR (2015-09-30):
Pán predseda, rokovací poriadok je zákon a zákon vám ukladá, ak tri poslanecké kluby žiadajú o zvolanie, tak predseda je povinný okamžite zvolať poslanecké grémium. Žiadam vás, dodržujte zákon, nič iné, dodržujte zákon. (Potlesk.)
Danko, Andrej, podpredseda NR SR (2024-05-09):
Nebol procedurálny, ale nestihol som vás vypnúť. (Povedané so smiechom.) Pán poslanec Szalay a pripraví sa poslanec Dvořák.
Remišová, Veronika, poslankyňa NR SR (2016-09-22):
Ďakujem veľmi pekne kolegovi Sopkovi a zvlášť mu ďakujem za to, že použil vo svojom príspevku slovo líder, riaditeľ ako líder. A to sme možno zabudli v celej tej diskusii spomenúť, prečo je tá voľba riaditeľa taká dôležitá. Pretože riaditeľ školy by mal byť lídrom, to je prvá vec, a teraz nechcem znižovať dôležitosť učiteľov, ale zatiaľ čo učitelia ovplyvňujú „len svojich žiakov“, tak riaditeľ líder má dopad na celú školu. On má dopad na to, ako budú performovať učitelia, aký bude ich výkon, akí budú motivovaní, ako sa budú v tej škole cítiť, líder riaditeľ má dopad na to, ako budú vzdelávaní žiaci, ako bude fungovať škola, aké výsledky budú žiaci dosahovať. Čiže má vplyv nielen na žiakov, má vplyv na učiteľov, na nepedagogických zamestnancov a na celú atmosféru školy. A veľmi často je pravda, že momentálne sa tak zameriavame na učiteľov, pretože oni naozaj potrebujú teraz našu podporu, ale tá postava riaditeľa pre dobré fungovanie školy je kľúčová. A profesor Hanushek zo Stamfordu vypočítal aj rozdiely v dosahovaní výsledkov žiakov, ak škola má efektívneho lídra riaditeľa a ak škola má zlého riaditeľa. A tie výsledky boli veľmi signifikantné. Takisto sa to odrazilo aj na fluktuácii učiteľov a takisto sa to odrazilo aj na pomere dobrých, alebo výsledkov, ktoré učitelia dosahovali v jednotlivých školách. Takže veľmi pekne ďakujem, že tento aspekt priniesol kolega Sopko do diskusie.
Laurenčík, Milan, podpredseda NR SR (2021-03-18):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu predsedu osobitného kontrolného výboru na kontrolu činnosti Vojenského spravodajstva. Pán poslanec, máte slovo. (Výsledky tajného hlasovania o návrhu na voľbu predsedu výboru Národnej rady Slovenskej republiky , tlač 463.)
P. Hrušovský, predseda NR SR: (2004-05-11):
B. Opaterný, poslanec: Ďakujem, pán predseda. Sťahujem svoj návrh na novelu zákona č. 317 z roku 1992 Zb., tlač 676, ktorý je uvedený pod bodom 48.